La obra encuádrase dientro de lo que güei día se conoz como DICLE, esto ye, Deprendimientu Integráu de Conteníu a traviés de Llingües, magar que nesti casu nun seya estranxera. Amás de deprender vocabulariu específicu sobre estes cuestiones, lalumnáu pue establecer un diálogu, un alderique, al rodiu diversos temes, deprender a exemplificar lleis, realizar esperimentos cenciellos, sacar conclusiones y comunicales, ye dicir, actuar dalcuerdu al métodu científicu pa meyorar el so conocimientu  del mediu que lu arrodia. Esta esbilla de testos formen parte del Plan de Llectura, Escritura ya Investigación del Área de Llingua Asturiana del centru del profesor que lu creó, al tiempu que pueden valir de sofitu pal trabayu en delles asignatures del curriculum del enseñu obligatoriu.